
======================================================================
„LibreOffice 4.1“ informacija naudotojui
======================================================================


Naujausią informaciją naudotojui skaitykite tinklalapyje http://www.libreoffice.org/welcome/readme.html

Šiame faile pateikiama svarbi informacija apie LibreOffice programą. Rekomenduojame atidžiai perskaityti šią informaciją prieš pradedant diegimą.

Šį produktą vysto „LibreOffice“ bendruomenė, į kurią esate kviečiami įsijungti ir Jūs. Jeigu esate naujas „LibreOffice“ naudotojas, galite aplankyti „LibreOffice“ svetainę, kurioje rasite informacijos apie šį programų paketą ir prie jo vystymo prisidedančias bendruomenes. Svetainės adresas – http://www.libreoffice.org/.

Ar tikrai „LibreOffice“ visiems nemokamas?
----------------------------------------------------------------------

„LibreOffice“ gali nemokamai ir laisvai naudoti visi. „LibreOffice“ galima įdiegti daugelyje kompiuterių ir naudoti įvairiausiais tikslais (įskaitant komercinį, vyriausybinį, viešąjį ir edukacinį naudojimą). Išsamiau galima paskaityti licencijoje, pateikiamoje šiame „LibreOffice“ diegimo pakete.

Kodėl „LibreOffice“ visiems nemokamas?
----------------------------------------------------------------------

„LibreOffice“ nemokamai galima naudoti todėl, kad jį kūrė, programavo, testavo, vertė, aprašė, reklamavo pavieniai asmenys ir įmonės bei taip padarė „LibreOffice“ tuo, kuo ši programa dabar yra – pasaulyje pirmaujančiu atviruoju raštinės programų paketu, skirtu ir namams, ir biurui.

Jei vertinate jų pastangas ir norite, kad „LibreOffice“ ir toliau gyvuotų, kviečiame prisidėti prie projekto – žr. http://www.documentfoundation.org/contribution/. Prisidėti gali kiekvienas ir įvairiais būdais.

----------------------------------------------------------------------
Pastabos apie diegimą
----------------------------------------------------------------------

Kad veiktų visos „LibreOffice“ funkcijos, reikalinga „Java“ programų vykdymo terpė (JRE). JRE nėra įtraukta į „LibreOffice“ diegimo paketą, ją reikia įdiegti atskirai.

Reikalavimai sistemai
----------------------------------------------------------------------

* MacOSX 10.4 (Tiger) ar vėlesnė versija
* „Intel“ ar „PowerPC“ procesorius
* 512 MB pagrindinė atmintinė (RAM)
* Iki 800 MB laisvos vietos diske
* 1024 x 768 skiriamosios gebos grafinis įrenginys, gebantis atvaizduoti 256 spalvas (rekomenduojama didesnė skiriamoji geba)

* Microsoft Windows XP, Vista, Windows 7, or Windows 8
* „Pentium“ tipo kompiuteris (rekomenduojamas „Pentium III“ arba „Athlon“)
* 256 MB pagrindinė atmintinė (RAM) (rekomenduojama 512 MB)
* Iki 1,5 GB laisvos vietos diske
* 1024x768 skiriamosios gebos grafinis įrenginys, gebantis atvaizduoti bent 256 spalvas (rekomenduojama didesnė skiriamoji geba)

Svarbu: diegiant programą reikalingos administratoriaus teisės.

„LibreOffice“ nustatymas numatytąja programa „Microsoft Office“ formato dokumentams atverti gali būti priverstinai iškviečiamas arba neleidžiamas naudojant šiuos komandų eilutės jungiklius diegimo programai:

* REGISTER_ALL_MSO_TYPES=1 – „LibreOffice“ nustatoma numatytąja programa „Microsoft Office“ formato dokumentams atverti.
* REGISTER_NO_MSO_TYPES=1 – neleidžiama „LibreOffice“ nustatyti numatytąja programa „Microsoft Office“ formato dokumentams atverti.

„LibreOffice“ rekomenduojama diegti jūsų naudojamos „Linux“ atmainos priemonėmis (pavyzdžiui, „Ubuntu Software Center“, jei naudojate „Ubuntu Linux“). Šitaip įdiegta programa bus geriausiai suderinta su visa sistema. Beje, gali būti, kad „LibreOffice“ jau yra įdiegta kartu su jūsų „Linux“ operacine sistema, todėl papildomai jos diegti nebereikia.

Šis atskiras „LibreOffice“ diegimo paketas pateikiamas naudotojams, kurie nori tik peržvelgti programą, turi specialių poreikių ar kitiems neeiliniams atvejams.

* „Linux Kernel 2.6.18“ ar vėlesnė versija;
* glibc2 2.5 ar vėlesnė versija;
* gtk 2.10.4 ar vėlesnė versija;
* „Pentium“ tipo kompiuteris (rekomenduojamas „Pentium III“ arba „Athlon“);
* 256 MB operatyvioji atmintinė (rekomenduojama 512 MB);
* Iki 1,55 GB laisvos vietos diske;
* 1024x768 skiriamosios gebos X serveris (rekomenduojama didesnė skiriamoji geba), gebantis atvaizduoti bent 256 spalvas;
* „Gnome“ 2.16 ar vėlesnė versija su „gail 1.8.6“ ir „at-spi 1.7“ paketais (reikalingi pagalbinėms technologinėms priemonėms) arba kita panaši grafinė sąsaja (pavyzdžiui KDE).

Egzistuoja daug skirtingų „Linux“ atmainų, o dauguma jų dar turi kelis skirtingus variantus (su KDE, Gnome ir pan.). Kartu su kai kuriomis „Linux“ atmainomis pateikiama ir nuosava „LibreOffice“ atmaina, kuri gali šiek tiek skirtis nuo šios, bendruomenės platinamos „LibreOffice“ atmainos. Daugeliu atveju bendruomenės platinamą „LibreOffice“ atmainą galima įdiegti vienoje sistemoje kartu su ten jau esančia nuosava atmaina. Vis dėlto, prieš diegiant bendruomenės platinamą atmainą rekomenduojame pašalinti turimą nuosavą „LibreOffice“ atmainą. Kaip tai padaryti, skaitykite jūsų turimos „Linux“ sistemos žinyne.

Prieš šalinant ar diegiant programinę įrangą rekomenduojama pasidaryti atsarginę sistemos kopiją.

Įsitikinkite, kad turite pakankamai laisvos vietos laikinajame aplanke. Taip pat įsitikinkite, kad turite skaitymo, rašymo ir paleidimo teises. Išjunkite visas programas prieš pradėdami diegimo procesą.

„LibreOffice“ diegimas į „Debian“ („Ubuntu“) šeimos „Linux“ sistemas
----------------------------------------------------------------------

For instructions on how to install a language pack (after having installed the US English version of LibreOffice), please read the section below entitled Installing a Language Pack.

When you unpack the downloaded archive, you will see that the contents have been decompressed into a sub-directory. Open a file manager window, and change directory to the one starting with "LibreOffice_", followed by the version number and some platform information.

Šiame aplanke yra poaplankis „DEBS“. Pereikite į poaplankį „DEBS“.

Atverkite veikiamąjį aplanką terminale. Tai galima padaryti aplanke spustelėjus dešiniuoju pelės klavišu ir pasirinkus „Atverti terminale“. Atsivėrusiame lange komandos eilutėje įveskite šią komandą (kad ji būtų įvykdyta, reikės įvesti pagrindinio naudotojo slaptažodį):

The following commands will install LibreOffice and the desktop integration packages (you may just copy and paste them into the terminal screen rather than trying to type them):

sudo dpkg -i *.deb

Diegimo procesas baigtas. Dabar visų „LibreOffice“ programų piktogramas turėtumėte matyti programų meniu dalyje „Biuro programos“.

Installation of LibreOffice on Fedora, openSUSE, Mandriva and other Linux systems using RPM packages
----------------------------------------------------------------------

For instructions on how to install a language pack (after having installed the US English version of LibreOffice), please read the section below entitled Installing a Language Pack.

When you unpack the downloaded archive, you will see that the contents have been decompressed into a sub-directory. Open a file manager window, and change directory to the one starting with "LibreOffice_", followed by the version number and some platform information.

Šiame aplanke yra poaplankis „RPMS“. Pereikite į poaplankį „RPMS“.

Atverkite veikiamąjį aplanką terminale. Tai galima padaryti aplanke spustelėjus dešiniuoju pelės klavišu ir pasirinkus „Atverti terminale“. Atsivėrusiame lange komandos eilutėje įveskite šią komandą (kad ji būtų įvykdyta, reikės įvesti pagrindinio naudotojo slaptažodį):

„Fedora“ pagrindu sukurtoms sistemoms: su -c 'yum install *.rpm'

„Mandriva“ pagrindu sukurtoms sistemoms: sudo urpmi *.rpm

For other RPM-based systems (openSUSE, etc.): rpm -Uvh *.rpm

Diegimo procesas baigtas. Dabar visų „LibreOffice“ programų piktogramas turėtumėte matyti programų meniu dalyje „Biuro programos“.

Alternatively, you can use the 'install' script, located in the toplevel directory of this archive to perform an installation as a user. The script will set up LibreOffice to have its own profile for this installation, separated from your normal LibreOffice profile.

Pastaba dėl darbalaukio integracijos paketų diegimo kitose, šiose instrukcijose nepaminėtose „Linux“ atmainose
----------------------------------------------------------------------

Turėtų būti įmanoma įdiegti „LibreOffice“ ir kitose, čia nepaminėtose „Linux“ atmainose. Skirtumų gali atsirasti tik diegiant darbalaukio integracijos paketus.

The RPMS (or DEBS, respectively) directory also contains a package named libreoffice4.1-freedesktop-menus-4.1.0-3.noarch.rpm (or libreoffice4.1-debian-menus_4.1.0-3_all.deb, respectively, or similar). This is a package for all Linux distributions that support the Freedesktop.org specifications/recommendations (http://en.wikipedia.org/wiki/Freedesktop.org), and is provided for installation on other Linux distributions not covered in the aforementioned instructions.

Kalbos paketo diegimas
----------------------------------------------------------------------

Parsisiųskite norimos kalbos paketą, skirtą jūsų operacinei sistemai. Juos galima siųstis iš ten pat, kaip ir pagrindinį programos diegimo paką. Naudodamiesi „Nautilus“ failų tvarkytuve išpakuokite parsisiųstą paką į aplanką (pavyzdžiui, darbalaukyje). Įsitikinkite, kad visos „LibreOffice“ programos išjungtos (taip pat ir sparčioji paleistis, jei ji naudojama).

Atverkite aplanką, į kurį išpakavote parsisiųstą kalbos paketą.

Now change directory to the directory that was created during the extraction process. For instance, for the French language pack for a 32-bit Debian/Ubuntu-based system, the directory is named LibreOffice_, plus some version information, plus Linux_x86_langpack-deb_fr.

Now change directory to the directory that contains the packages to install. On Debian/Ubuntu-based systems, the directory will be DEBS. On Fedora, openSUSE or Mandriva systems, the directory will be RPMS.

Atverkite veikiamąjį aplanką terminale. Tai galima padaryti aplanke spustelėjus dešiniuoju pelės klavišu ir pasirinkus „Atverti terminale“. Atsivėrusiame lange komandos eilutėje įveskite komandą kalbos paketui įdiegti (kad ji būtų įvykdyta, reikės įvesti pagrindinio naudotojo slaptažodį):

„Debian“ („Ubuntu“) šeimos sistemoms: sudo dpkg -i *.deb

„Fedora“ pagrindu sukurtoms sistemoms: su -c 'yum install *.rpm'

„Mandriva“ pagrindu sukurtoms sistemoms: sudo urpmi *.rpm

For other RPM-using systems (openSUSE, etc.): rpm -Uvh *.rpm

Atverkite vieną iš „LibreOffice“ programų, pavyzdžiui tekstų rengyklę. Pasirinkite meniu „Priemonės → Parinktys“. Parinkčių lange išskleiskite grupę „Kalbos nuostatos“ ir pasirinkite „Kalba“. Tada dešinėje lango pusėje, parinkčių grupėje „Lokalės kalba ir valiuta“ išskleiskite sąrašą „Kalba“ ir pasirinkite įdiegtąją kalbą. Jei norite, tą pačią kalbą pasirinkite ir „Lokalės“, „Valiutos“, „Rašybos tikrinimo kalbos“ sąrašuose.

Nustatę reikiamas parinktis spustelėkite „Gerai“. Dialogo langas bus užvertas, o programa jus informuos, kad pakeitimai įsigalios tik iš naujo paleidus „LibreOffice“ (nepamirškite išjungti ir sparčiosios paleisties, jei ją naudojate).

Kai kitą kartą paleisite „LibreOffice“, programoje bus nustatyta kalba, kurią ką tik įdiegėte.

----------------------------------------------------------------------
Nesklandumai paleidžiant programą
----------------------------------------------------------------------

„LibreOffice“ paleidimo bei ekrano vaizdo problemos dažniausiai būna susiję su grafinės plokštės tvarkykle. Jei pasitaikytų tokių sunkumų, rekomenduojame atnaujinti grafinės plokštės tvarkyklę arba bandyti pasinaudoti tvarkykle, pateikta kartu su kompiuteryje įdiegta operacine sistema. Trimačių vaizdų rodymo sunkumus galima įveikti „Priemonės → Parinktys → „LibreOffice“ → Rodymas“ kortelės dalyje „Trimatis rodymas“ išjungus parinktį „Naudoti „OpenGL“.

----------------------------------------------------------------------
Nešiojamųjų kompiuterių su „ALPS/Synaptics“ jutikliniais kilimėliais ir „Windows“ OS naudotojams
----------------------------------------------------------------------

Dėl klaidos „Windows“ OS skirtoje tvarkyklėje „LibreOffice“ dokumento negalima slinkti braukiant pirštu per „ALPS/Synaptics“ jutiklinį kilimėlį.

Jei norite naudotis jutikliniu kilimėliu dokumentui slinkti, įrašykite šias eilutes į „C:\Program Files\Synaptics\SynTP\SynTPEnh.ini“ sąrankos failą ir iš naujo paleiskite kompiuterį:

[LibreOffice]

FC = "SALFRAME"

SF = 0x10000000

SF |= 0x00004000

Sąrankos failo vieta gali skirtis priklausomai nuo naudojamos „Windows“ OS versijos.

----------------------------------------------------------------------
„Mozilla“ adresų knygelės tvarkyklė
----------------------------------------------------------------------

Norint naudotis „Mozilla“ adresų knygelės tvarkykle reikia turėti „SUNWzlib“ paketą. Pastarasis neįdiegiamas minimalaus operacinės sistemos „Solaris“ diegimo metu. Jei norite naudotis „Mozilla“ adresų knygele, komanda „pkgadd“ įdiekite šį paketą į operacinę sistemą „Solaris“ iš kompaktinės plokštelės.

----------------------------------------------------------------------
Spartieji klavišai
----------------------------------------------------------------------

Programoje „LibreOffice“ galima naudotis tik tais sparčiaisiais klavišais (klavišų kombinacijomis), kurių nenaudoja operacinė sistema. Jei kuri nors klavišų kombinacija programoje „LibreOffice“ neveikia, nors pagal informaciją žinyne ji turėtų veikti, reikėtų patikrinti, ar šios klavišų kombinacijos nenaudoja operacinė sistema. Norint pašalinti šiuos nesklandumus, operacinės sistemos sparčiuosius klavišus galima pakeisti. Kita vertus, galima pakeisti ir beveik visus „LibreOffice“ programos sparčiuosius klavišus. Daugiau informacijos apie tai galima ieškoti „LibreOffice“ programos arba kompiuteryje naudojamos operacinės sistemos žinynuose.

„LibreOffice“ žinyne gali būti naudojami tik asmeninio kompiuterio klaviatūros spartieji klavišai.

----------------------------------------------------------------------
Failų blokavimas
----------------------------------------------------------------------

Pagal numatytąsias nuostatas failų blokavimas 	„LibreOffice“ programoje yra įjungtas. Tinkle, naudojančiame NFS protokolą, NFS klientams turi būti įjungta blokavimo tarnyba. Jei norite išjungti failų blokavimą, pataisykite scenarijų „soffice“: eilutę „export SAL_ENABLE_FILE_LOCKING“ pakeiskite į „# export SAL_ENABLE_FILE_LOCKING“. Išjungus failų blokavimą, dokumento rašymo teisės nebebus išimtinai suteikiamos tik naudotojui, pirmajam atvėrusiam dokumentą.

Įspėjimas. Įjungtas failų blokavimas gali sukelti problemas naudojant „Solaris 2.5.1“ ir 2.7 drauge su „Linux NFS 2.0“. Jei sistemoje yra šie parametrai, patariame nenaudoti failų blokavimo. Priešingu atveju „LibreOffice“ pažeis sistemą (ji „pakibs“), kai tik bus bandoma atverti failą iš „Linux NFS“ aplanko.

----------------------------------------------------------------------
Vaizdo posistemės našumas
----------------------------------------------------------------------

Numatytosios LibreOffice nuostatos gali sulėtinti jūsų kompiuterį. Jeigu pastebėsite, kad programa veikia lėtai, išjunkite grafikos parinktį „Priemonės → Parinktys → LibreOffice → Rodymas → Naudoti aparatinį spartinimą“.

----------------------------------------------------------------------
Nesklandumai, galintys kilti siunčiant „LibreOffice“ dokumentus el. paštu
----------------------------------------------------------------------

Norint išsiųsti dokumentą naudojantis komandomis „Failas → Siųsti → Siųsti elektroniniu paštu…“ arba „Siųsti el. paštu – PDF dokumentą…“ gali kilti nesklandumų. Pastarieji gali būti susiję su kai kuriomis „Windows“ sisteminio failo „Mapi“ (Messaging Application Programming Interface) versijomis. Deja, kol kas negalima tiksliai nustatyti probleminės failo versijos. Smulkesnės informacijos ieškokite http://www.microsoft.com, paieškos lauke įvedę „mapi dll“.

----------------------------------------------------------------------
Pastabos apie pritaikymą neįgaliesiems
----------------------------------------------------------------------

Daugiau informacijos apie „LibreOffice“ pritaikymą neįgaliesiems rasite tinklalapyje http://www.libreoffice.org/accessibility/

----------------------------------------------------------------------
Pagalba naudotojui
----------------------------------------------------------------------

Tinklalapyje http://www.libreoffice.org/support/ siūlomi įvairūs būdai „LibreOffice“ naudotojams gauti pagalbos. Jums rūpimas klausimas jau gali būti atsakytas – paieškokite bendruomenės diskusijų tinklalapyje http://www.documentfoundation.org/nabble/ arba naudotojų el. pašto grupės „users@libreoffice.org“ archyvuose http://www.libreoffice.org/lists/users/. Taip pat galima siųsti klausimus el. pašto adresu users@libreoffice.org. Jei norėsite užsiregistruoti į el. pašto grupę (tik tada atsakymus gausite el. paštu), išsiųskite tuščią laišką adresu users+subscribe@libreoffice.org.

Taipogi paskaitykite atsakymus į dažnai užduodamus klausimus: http://www.libreoffice.org/faq/.

----------------------------------------------------------------------
Pranešimai apie kilusius nesklandumus bei defektus
----------------------------------------------------------------------

Klaidoms registruoti, sekti ir taisyti naudojama „BugZilla“ sistema, esanti svetainėje https://bugs.freedesktop.org/. Kviečiame visus naudotojus pranešti apie iškilusias problemas. Aktyvus klaidų registravimas – vienas iš svarbiausių darbų, kuriuos gali atlikti naudotojų bendruomenė kuriant ir tobulinant „LibreOffice“.

----------------------------------------------------------------------
Bendradarbiavimas
----------------------------------------------------------------------

„LibreOffice“ bendruomenei būtų malonu, jei Jūs aktyviai bendradarbiautumėte kuriant šį atvirąjį projektą.

Naudodami šią programą Jūs jau svariai prisidedate prie jos vystymo. Visgi norėtume pakviesti Jus prisidėti dar labiau ir tapti nuolatiniu bendradarbiu. Kviestume paskaityti apie tai daugiau tinklalapyje http://www.libreoffice.org/contribution/

Kaip pradėti
----------------------------------------------------------------------

Patogiausias būdas pradėti bendradarbiauti – užsiregistruoti į vieną ar kelias el. pašto grupes, kurį laiką stebėti diskusijas, palaipsniui peržvelgti archyvuose laikomą medžiagą apie pagrindines, nuo 2000 m. spalio (kada pasirodė programos „LibreOffice“ pirminis tekstas) gvildentas temas. Tada telieka parašyti elektroninį laišką apie save ir prisijungti prie mūsų. Jei gaudotės atvirosiose programose, žvilgtelėkite į mūsų pateiktą reikalingų darbų sąrašą: galbūt čia rasite tai, kuo galėtumėte padėti (žr. http://www.libreoffice.org/develop/).

Užsiregistravimas į el. pašto grupes
----------------------------------------------------------------------

Toliau išvardinta keletas el. pašto grupių, į kurias galima užsiregistruoti iš tinklalapio http://www.libreoffice.org/contribution/

* Naujienos: announce@documentfoundation.org (rekomenduojama visiems naudotojams, mažas laiškų srautas)
* Pagrindinė naudotojų el. pašto grupė: users@global.libreoffice.org (paprasta sekti diskusijas, didelis laiškų srautas)
* Rinkodaros projektai: marketing@global.libreoffice.org (su programavimu nesusijusios diskusijos, laiškų srautas tampa didelis)
* Pagrindinė programuotojų el. pašto grupė: libreoffice@lists.freedesktop.org (didelis laiškų srautas)

Prisijunkite prie vieno ar kelių projektų
----------------------------------------------------------------------

Rimtai prisidėti prie šio svarbaus atvirojo projekto galima net ir neturint didelės programinės įrangos kūrimo bei programavimo patirties. Neabejokite tuo!

Tikimės, kad patiks dirbti naujuoju „LibreOffice 4.1“ paketu ir prisijungsite prie mūsų bendruomenės internete.

„LibreOffice“ bendruomenė

----------------------------------------------------------------------
Naudotas arba perdarytas pirminis tekstas
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.